**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

Видз-му овмöс тöвар вöчысьяслы, агропромышленнöй комплексса организацияяслы, налöн организационно-правовöй формаяс вылö видзöдтöг, чери кыйöм промышленнöя нуöдысь организацияяслы, налöн организационно-правовöй формаяс вылö видзöдтöг, аспом овмöс нуöдысь гражданалы, крестьянскöй (фермерскöй) овмöсъяслы, видз-му овмöс потребительскöй кооперативъяслы да потребительскöй кооперация организацияяслы российскöй кредитнöй организацияясын босьтöм кредитъяс да видз-му овмöс кредитнöй потребительскöй кооперативъясын босьтöм заёмъяс кузя прöчентъяс мынтöм вылö рöскод юкöн бергöдöм вылö сьöм сетан пöрадок йылысь

«Российскöй кредитнöй организацияясын босьтöм кредитъяс да видз-му овмöс кредитнöй потребительскöй кооперативъясын босьтöм заёмъяс кузя прöчентъяс мынтöм вылö рöскод юкöн бергöдöм вылö федеральнöй бюджетысь Россия Федерацияса субъектъяслöн бюджетъяслы 2010 воын субсидияяс юклöм да сетöм йылысь» Россия Федерацияса Правительстволысь 2009 во урасьöм тöлысь 4 лунся 90 №-а шуöм збыльмöдöм могысь Коми Республикаса Правительство шуис:

1. Вынсьöдны Видз-му овмöс тöвар вöчысьяслы, агропромышленнöй комплексса организацияяслы, налöн организационно-правовöй формаяс вылö видзöдтöг, чери кыйöм промышленнöя нуöдысь организацияяслы, налöн организационно-правовöй формаяс вылö видзöдтöг, аспом овмöс нуöдысь гражданалы, крестьянскöй (фермерскöй) овмöсъяслы, видз-му овмöс потребительскöй кооперативъяслы да потребительскöй кооперация организацияяслы российскöй кредитнöй организацияясын босьтöм кредитъяс да видз-му овмöс кредитнöй потребительскöй кооперативъясын босьтöм заёмъяс кузя прöчентъяс мынтöм вылö рöскод юкöн бергöдöм вылö сьöм сетан пöрадок содтöдын индöм серти.

2. Тайö шуöмсö олöмö пöртöм бöрся видзöдны Коми Республикаса Юралысьöс вежысь И.А. Поздеевлы.

3. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2010 вося рака тöлысь 29 лун

74 №

ВЫНСЬÖДÖМА

Коми Республикаса Правительстволöн

2010 во рака тöлысь 29 лунся 74 №-а шуöмöн

(содтöд)

Видз-му овмöс тöвар вöчысьяслы, агропромышленнöй комплексса организацияяслы, налöн организационно-правовöй формаяс вылö видзöдтöг, чери кыйöм промышленнöя нуöдысь организацияяслы, налöн организационно-правовöй формаяс вылö видзöдтöг, аспом овмöс нуöдысь гражданалы, крестьянскöй (фермерскöй) овмöсъяслы, видз-му овмöс потребительскöй кооперативъяслы да потребительскöй кооперация организацияяслы российскöй кредитнöй организацияясын босьтöм кредитъяс да видз-му овмöс кредитнöй потребительскöй кооперативъясын босьтöм заёмъяс кузя прöчентъяс мынтöм вылö рöскод юкöн бергöдöм вылö

сьöм сетан

**ПÖРАДОК**

1. Тайö Пöрадокыс урчитö 2010 воын российскöй кредитнöй организацияясын босьтöм кредитъяс да видз-му овмöс кредитнöй потребительскöй кооперативъясын босьтöм заёмъяс кузя прöчентъяс мынтöм вылö рöскод юкöн бергöдöм вылö субсидияясöн государствосянь отсöг федеральнöй бюджетысь босьтöм сьöм тшöт весьтö (водзö лöсялöмöн – субсидияяс, рöскод юкöн бергöдöм, кредитъяс (заёмъяс), кредитнöй организацияяс), мый индöма Российскöй кредитнöй организацияясын босьтöм кредитъяс да видз-му овмöс кредитнöй потребительскöй кооперативъясын босьтöм заёмъяс кузя прöчентъяс мынтöм вылö рöскод юкöн бергöдöм вылö федеральнöй бюджетысь Россия Федерацияса субъектъяслöн бюджетъяслы 2010 воын субсидияяс юклан да сетан правилöясöн, кутшöмъясöс вынсьöдöма «Российскöй кредитнöй организацияясын босьтöм кредитъяс да видз-му овмöс кредитнöй потребительскöй кооперативъясын босьтöм заёмъяс кузя прöчентъяс мынтöм вылö рöскод юкöн бергöдöм вылö федеральнöй бюджетысь Россия Федерацияса субъектъяслöн бюджетъяслы 2010 воын субсидияяс юклöм да сетöм йылысь» Россия Федерацияса Правительстволысь 2009 во урасьöм тöлысь 4 лунся 90 №-а шуöмöн, (водзö – Правилöяс).

2. Федеральнöй бюджетысь рöскод юкöн бергöдöм вылö субсидияяс сетöны видз-му овмöс тöвар вöчысьяслы, агропромышленнöй комплексса организацияяслы, налöн организационно-правовöй формаяс вылö видзöдтöг, чери кыйöм промышленнöя нуöдысь организацияяслы, налöн организационно-правовöй формаяс вылö видзöдтöг, аспом овмöс нуöдысь гражданалы, крестьянскöй (фермерскöй) овмöсъяслы, видз-му овмöс потребительскöй кооперативъяслы да потребительскöй кооперация организацияяслы (водзö – заёмщикъяс) кредитъяс (заёмъяс) кузя, кутшöмъясöс босьтöны Правилöясöн урчитöм кадколастö, торъя кадколаст вылö, могъяс вылö да условиеяс серти.

3. Рöскод юкöн бергöдöм вылö федеральнöй бюджетысь босьтöм сьöмсö индöны Правилöяслöн 5 пунктын урчитöм мында.

4. Заёмщик сетö Коми Республикаса видз-му овмöс да сёян-юан министерствоö документъяс лыддьöг серти, кутшöмъясöс индöма Правилöяслöн 9 пунктын, да документъяс, кутшöмъяс эскöдöны кредитöн вöдитчигöн кредит (заём) торъя мог вылö видзöмсö, Коми Республикаса видз-му овмöс да сёян-юан министерствоöн урчитöм форма да лыддьöг серти.

5. Коми Республикаса видз-му овмöс да сёян-юан министерство сэк, кор эмöсь лöсялана артмöдчöмъяс (сёрнитчöмъяс):

кыскö кредитнöй организацияясöс документъяс лöсьöдöм вылö, кутшöмъяс колöны аспом овмöс нуöдысь гражданалы, видз-му овмöс потребительскöй кооперативъяслы да крестьянскöй (фермерскöй) овмöсъяслы (водзö – сьöм босьтысьяс) рöскод юкöн бергöдöм вылö сьöм сетöм вылö;

сöгласуйтö да быд тöлысь лöсьöдö рöскод юкöн бергöдöм вылö сьöм рöштшöт формасö некымын сьöм босьтысьлы öттшöтш сьöмсö вуджöдiгöн, кодъяслöн индöм кредитнöй организацияясын восьтöмаöсь тшöтъяс;

лöсьöдö рöскод юкöн бергöдöм вылö öтувъя сьöм мында вылö мынтысян поручение, кодöс колö вуджöдны кредитнöй организацияса тшöт вылö, медым тайö кредитнöй организацияыс рöскод юкöн бергöдöм вылö сьöмсö, кутшöмöс индöма рöскод юкöн бергöдöм вылö рöштшöт сьöм мындаын, водзö вылö вуджöны сьöм босьтысьяслöн тшöтъяс вылö.

6. Коми Республикаса видз-му овмöс да сёян-юан министерство прöверитö тайö Пöрадоклöн 4 да 5 пунктъяс серти сетöм документъяссö, рöскод юкöн бергöдöм вылö сьöм сетöм йылысь шыöдчöм (водзö – шыöдчöм) пасйö торъя журналын, кодöс колö нумеруйтны, шнуравны да эскöдны печатьöн, да индöм шыöдчöмсö пасъян лунсянь 10 лун чöжöн видлалö сiйöс да мöдöдö заёмщиклы сiйöс субсидия босьтöм вылö заёмщикъяс лыддьöгö пыртöм йылысь либö пыртны öткажитöм йылысь öткажитöмын помкасö индöмöн гижöда уведомление.

7. Субсидия сетöм йылысь шыöдчöмсö видлалöм вылö примитны öткажитöм вылö подув:

а) заёмщик сетö сэтшöм документъяс, кутшöмъяслöн Правилöяс серти субсидия вылö правоыс абу;

б) кредитнöй сёрнитчöмын (заём сёрнитчöмын) индöм могъясыс, торъя кадколастыс, кадколастыс да условиеясыс оз лöсявны Правилöясын урчитöм могъяслы, торъя кадколастлы, кадколастлы да условиеяслы;

в) сетöма абу став документсö, мый урчитöма тайö Пöрадоклöн 4 да 5 пунктъясöн.

8. Заёмщик, код серти примитöма субсидия босьтöм вылö заёмщикъяс лыддьöгö пыртны öткажитöм йылысь решение, вермö мöдысь шыöдчыны шыöдчöмöн аддзöм тырмытöмторъяссö бырöдöм бöрын, кутшöмъясöс индöма тайö Пöрадоклöн 7 пунктса «в» подпунктын.

9. Коми Республикаса видз-му овмöс да сёян-юан министерство эскöдö рöскод юкöн бергöдöм вылö субсидия ыдждалысь справка-рöштшöтъяс, сьöм рöштшöтъяс да сетö найöс Федеральнöй казначействолöн Коми Республикаын веськöдланiнö субсидияяс вуджöдöм вылö мынтысян документъясöн, кутшöмъясöс оформитöма урчитöм пöрадок серти, быд заёмщик кузя либö некымын сьöм босьтысь кузя öттшöтш тайö Пöрадоклöн 5 пунктса нёльöд абзац серти.

10. Рöскодсö финансируйтö Коми Республикаса видз-му овмöс да сёян-юан министерство рöскод юкöн бергöдöм вылö субсидия ыдждалысь справка-рöштшöтъяс, сьöм рöштшöтъяс подув вылын, кутшöмъясöс сетöма Федеральнöй казначействолöн Коми Республикаын веськöдланiнö, да тайö Пöрадоклöн 4 пунктöн урчитöм лыддьöг серти документъяс подув вылын öчереднöй финансöвöй во вылö Коми Республикалы тайö могъяс вылö индöм бюджетнöй ассигнованиеяс мында.

11. Федеральнöй бюджетысь босьтöм сьöмсö, мый урчитöма государствосянь отсöг сетöм вылö, вуджöдöны Коми Республикаса видз-му овмöс да сёян-юан министерстволöн лицевöй тшöт вылысь, мый восьтöма Федеральнöй казначействолöн Коми Республикаын веськöдланiнын, заёмщикъяслöн тшöтъяс вылö тайö Пöрадоклöн 4 да 5 пунктъясын индöм документъяс подув вылын быд тöлысь тöлысь бöрын локтан тöлысся 27 лунöдз.

12. Федеральнöй бюджетысь босьтöм сьöмыс, кутшöмöс индöма субсидияясöн сьöмöн отсöг сетöм вылö, лоö торъя могаöн да мукöд мог вылö видзны оз позь.

Субсидияяссö абу торъя мог вылö видзöм вöсна кыскöны кывкутöмö Россия Федерацияса законодательство серти.

13. Тайö Пöрадоксö збыльмöдöм могысь Коми Республикаса видз-му овмöс да сёян-юан министерствоöн примитöм нормативнöй правовöй актъяссö урчитöм пöрадок серти йöзöдöны Коми Республикаса видз-му овмöс да сёян-юан министерстволöн öтуввез-сайтын найöс примитан лунсянь куим уджалан лун чöжöн.

Исакова 7 638 пас